बजट स्वीकृति के एक साल बाद भी निर्माण शुरू नहीं
पीएचसी भवन का कार्य अंतिम दौर में
जिला मुख्यालय पर 1.50 करोड़ रुपए की लागत से बनने वाले स्वास्थ्य भवन का कार्य एक साल बाद भी शुरू नहीं हो पाया है। चिकित्सा एवं स्वास्थ्य विभाग ने पिछले साल नवंबर में जिले में स्वास्थ्य विभाग के भवनों के निर्माण के लिए 11.82 लाख रुपए की स्वीकृतियां जारी की थी। जिनमें डेढ़़ करोड़ की लागत से जिला मुख्यालय पर स्वास्थ्य भवन भी बनाया जाना था। इस भवन के निर्माण से मुख्य चिकित्सा एवं स्वास्थ्य अधिकारी के अधीन एक छत के नीचे सभी स्वास्थ्य सेवाओं का संचालन किया जाना था। जिससे नागरिकों को स्वास्थ्य सेवाओं को लेकर इधर-उधर भटकने से निजात मिल पाती।
स्वास्थ्य विभाग की ओर से जिले में बिना भवनों के चलने वाले 22 स्वास्थ्य केंद्रों, 5 बीसीएचओ कार्यालय, 8 उपस्वास्थ्य केंद्रों, 3 सामुदायिक स्वास्थ्य केंद्रों पर चिकित्साकर्मियों को आवास निर्माण के लिए भी राशि नवंबर के शुरू में ही स्वीकृत कर दी गई थी। लेकिन विभाग की कार्यप्रणाली में चल रही शिथिलता के चलते अधिकारी इन भवनों के निर्माण की प्रक्रिया शुरू करवाने से पूर्व होने वाली भूमि आवंटन की कार्यवाही भी नहीं करवा सके। भवन निर्माण कार्य शुरू नहींं होने के कारण यह कार्यालय अन्य स्थानों पर चल रहे हैं।
वर्तमान भवन पीडब्ल्यूडी का है
^वर्तमानमें सीएमएचओ कार्यालय भवन सार्वजनिक निर्माण विभाग का है। जो काफी पुराना है। इसे डिसमेंटल करवाने का कार्य सार्वजनिक निर्माण विभाग ही करेगा। इसे लेकर कलेक्टर के यहां पत्रावली विचाराधीन है। डिस्मेंटल करने या करवाने की स्वीकृति के बाद पूरी भूमि होने पर टेंडर जारी करवाकर भवन निर्माण चालू करवाया जा सकेगा। जिले में स्वीकृत चिकित्सा विभाग के अन्य भवनों के निर्माण कार्य शुरू हो चुके है। जो बाकी है उनकी भूमि आवंटन की प्रक्रिया जारी है। भूमि आवंटन के बाद शीघ्र निर्माण कार्य शुरू करवा दिया जाएगा। डॉ.सुभाष खोलिया, सीएमएचओ टोंक
भास्कर न्यूज . सोप | सोपमें संचालित प्राथमिक स्वास्थ्य केंद्र के नए भवन का निर्माण कार्य अगले माह तक पूरा हो जाएगा। भवन निर्माण को अंतिम रूप दिया जा रहा है। सरपंच नीरज देवी मेहरा ने बताया कि 1.27 करोड़ की लागत से प्राथमिक स्वास्थ्य केंद्र के नए भवन का निर्माण महुआ रोड़ पर पानी की टंकी के पास हो रहा है। चारदीवारी, लाइटें, पानी और भवन के प्लास्तर का कार्य शेष है। जनवरी 2016 तक इसका कार्य पूरा हो जाएगा। वर्तमान मे उपस्वास्थ्य केन्द्र के भवन मे पीएचसी संचालित है, पीएचसी पर अभी प्रसव सुविधा नहीं होने से प्रसुताओं को अलीगढ या सवाईमाधोपुर जाना पड़ता है।
hin_Deva bho_Deva hin_Deva hin_Deva hin_Deva hin_Deva hin_Deva